|  |  |  |
| --- | --- | --- |
| new_Formin_logo_RGB**ULKOMINISTERIÖ**  Konsulipalvelut  KPA-40 Minna-Kaisa Liukko | 21.11.2019 | PC0TQ245-19 |

|  |  |
| --- | --- |
| Jakelussa mainituille |  |

Viite

Asia

**LAUSUNTOPYYNTÖ; ULKOMINISTERIÖN ASETUS ULKOASIAINHALLINNON MAKSUISTA ANNETUN ULKOMINISTERIÖN ASETUKSEN (377/2014) MUUTTAMISESTA**

Ulkoministeriössä on laadittu virkatyönä liitteenä oleva luonnos ulkoministeriön maksuasetuksen (377/2014) muuttamiseksi.

Viisumihakemusten käsittelyssä ja viisumimaksuissa noudatetaan yhteisön viisumisäännöstön laatimisesta annettua Euroopan parlamentin ja neuvoston asetusta (EU) N:o 810/2009 ja sen muuttamisesta annettua Euroopan parlamentin ja neuvoston asetusta (EU) 2019/1155.

Viisumimaksut muuttuvat EU:n viisumisäännöstöön 20.6.2019 voimaan tulleiden muutosten johdosta ja niitä sovelletaan 2.2.2020 lukien. Ulkoministeriön maksuasetusta on tämän vuoksi päivitettävä.

Viisumimaksuista säädetään EU:n viisumisäännöstön 16 artiklassa. EU:n viisumisäännöstön muutoksen (EU) 2019/1155 myötä viisumimaksu nousee ja vaihtelee ryhmittäin 2.2.2020 lukien. Pääsäännön mukaan viisumimaksu on aikuisilta 80 euroa ja 6 - 11 -vuotiailta 40 euroa, minkä lisäksi on olemassa muita maksuryhmiä. Mahdollisuus myöntää maksuttomia viisumeita säilyy.

Asetus on tarkoitettu tulemaan voimaan 2 päivänä helmikuuta 2020, samanaikaisesti Euroopan parlamentin ja neuvoston asetuksen (EU) 2019/1155 soveltamisen alkaessa jäsenvaltioissa.

Pyydämme tarvittaessa jakamaan tämän lausuntopyynnön myös hallinnonalanne muille tahoille heidän mahdollista lausuntoaan varten.

**Lausunnot pyydetään ystävällisesti toimittamaan 12.12.2019 mennessä Lausuntopalvelu.fi –järjestelmään tai sähköisesti osoitteisiin** [**kirjaamo.um@formin.fi**](mailto:kirjaamo.um@formin.fi) **ja KPA-40@formin.fi.**

Lisätietoja asiasta antaa lakimies Minna-Kaisa Liukko, puh. 0295 351053 tai [minna-kaisa.liukko@formin.fi](mailto:minna-kaisa.liukko@formin.fi).

Konsulipäällikön sijainen,

apulaisosastopäällikkö Leena Liukkonen

Yksikön päällikön sijainen,

Lainsäädäntöneuvos Minna-Kaisa Liukko

Liitteet Ehdotus maksuasetuksen muutokseksi sekä perustelumuistio

Jakelu: Valtiorarainministeriö,

Sisäministeriö,

Maahanmuuttovirasto,

Suomi-Seura

Erillinen sivu elektronisen version käsittelyyn:

|  |  |  |  |  |
| --- | --- | --- | --- | --- |
| **Konsulipalvelut** | |  | |  |
| KPA-40 | Minna-Kaisa Liukko |  |

|  |  |
| --- | --- |
| Asiasanat |  |
| **Hoitaa** |  |
| **Hoitaa UE** |  |
| Koordinoi |  |
| Tiedoksi |  |
| Laatija jakanut |  |

[[1]](#footnote-1)

1. Lomakepohja: Kirje [↑](#footnote-ref-1)